**คาโนค่อน** (ญี่ปุ่น: かのこん; โรมาจิ: *Kanokon*) เป็นนิยายไลท์โนเวล จากประเทศญี่ปุ่น เนื้อเรื่องโดย นิชิโนะ คัทสึมิ ภาพประกอบโดย Koin (ภาพประกอบนิยาย) ฉบับนิยายเล่มแรกนั้นวางจำหน่ายในวันที่ 31 ตุลาคม 2005 และในวันที่ 30 พฤศจิกายน 2007 นิยายเล่มที่ 8 ก็ได้วางจำหน่าย โดยสำนักพิมพ์ Media Factory และได้รับการตีพิมพ์ลงใน *MF Bunko J* ส่วนฉบับมังงะ โดย ยามากิ ริน นั้นได้ตีพิมพ์ลงในนิตยสารการ์ตูนเซเน็น *Monthly Comic Alive* ในวันที่ 27 มิถุนายน 2006 นอกจากนั้นยังมี ดราม่า ซีดี โดยบริษัท Media Factory ออกวางจำหน่ายในวันที่ 28 มีนาคม 2007

คาโน่ค่อน ได้รับการสร้างเป็นอะนิเมะ และออกอากาศครั้งแรกในวันที่ 5 เมษายน 2008 โดยสตูดิโอ ซีเบค อีกด้วย  ซึ่งเนื้อเรื่องก็จะยังคงเดิม คือเกี่ยวกับหนุ่มน้อยโคตะ โอยามาดะ กับจิ้งจอกและหมาป่าสาวรอบๆ ตัวเขา

เรื่องย่อ
---------

**คาโนค่อน** เป็นเรื่องราวเกี่ยวกับหนุ่มน้อย โคตะ โอยามาดะ นักเรียนมัธยมปลายปี 1 ที่ย้ายจากบ้านนอกเข้ามาเรียนในเมืองที่โรงเรียนมัธยมคันโป ในวันแรกที่เขาได้เข้ามาเรียน ได้มีนักเรียนสาวสวยเซ็กซี่นาม ชิสึรุ มินาโมโต้ ที่อยู่ปี 2 เข้ามาชวนเขาไปที่ห้องดนตรีกันสองต่อสอง แต่สิ่งที่รอเขาอยู่กลับเป็นว่าแท้จริงแล้วเธอคือ ภูติจิ้งจอก เรื่องราวความรักลุ้นระทึกของหนุ่มน้อยใสซื่อ โคตะ กับภูติจิ้งจอกสาวสุดเซ็กซี่ ชิสึรุ จึงได้เริ่มต้นขึ้น

ตัวละคร
-------

### ตัวละครหลัก

โคตะ โอยามาดะ
**โคตะ โอยามาดะ** (ญี่ปุ่น: 小山田 耕太; โรมาจิ: *Oyamada Kōta*) หนุ่มน้อยพระเอกของเรื่อง ผู้ย้ายมาจากต่างจังหวัดเข้ามาในเมืองเพื่อมาศึกษาต่อในระดับชั้นมัธยมปลาย และในวันแรกที่เข้าเรียนนั้น เขาก็ได้ค้นพบความจริงที่ว่ารุ่นพี่สาวสวยสุดเซ็กซี่ ชิซุรุ มินาโมโต้ นั้นเป็นภูติจิ้งจอก แต่ก่อนเขาเคยอาศัยอยู่กับคุณปู่ของเขาที่ต่างจังหวัด แต่หลังจากที่ปู่ของเขาเสียชีวิตไปแล้ว หนุ่มน้อยใสซื่ออย่างเขาก็ต้องปรับตัวเพื่อเข้ากับสังคมเมืองให้ได้ เขารักชิสึรุ แต่ก็ชอบโนโซมุเหมือนกัน นอกจากนั้น ในตอนเด็กเขาเคยเกือบจมน้ำ จึงทำให้เขาว่ายน้ำไม่เป็นอีกด้วย
ชิสึรุ มินาโมโต้
**ชิสึรุ มินาโมโต้** (ญี่ปุ่น: 源 千鶴; โรมาจิ: *Minamoto Chizuru*) รุ่นพี่สาวสวยสุดเซ็กซี่ที่เป็นรุ่นพี่ของโคตะ ภายนอกเธอดูเป็นคนปกติ แต่แท้จริงแล้วเธอคือภูติจิ้งจอกที่มีอายุกว่า 400 ปี เธอมักจะมาเกาะแกะอยู่กับโคตะบ่อยๆ เพราะเธอเห็นว่าโคตะเป็นคนจริงใจ เธอจึงรักโคตะมาก และยังอยากที่จะมี "ความสัมพันธ์ต้องห้าม" กับเขาอีกด้วย
โนโซมุ เอโซโมริ
**โนโซมุ เอโซโมริ** (ญี่ปุ่น: 犹守 望; โรมาจิ: *Ezomori Nozomu*) สาวน้อยเจ้าของผมสีเงินสั้น ผู้ที่เป็นนักเรียนปี 1 เช่นเดียวกันกับโคตะที่ปรากฏตัวออกมาในนิยายเล่มที่ 2 แท้จริงแล้วเธอคือ ภูติหมาป่า เธอมีพี่ชายชื่อ ซาคุ นอกจากนั้นแล้วเธอยังหลงรักโคตะอีกด้วย เธอจึงกลายเป็นคู่แข่งกับชิสึรุไปโดยปริยาย แม้ว่าขนาดหน้าอกเธอนั้นจะสู้ชิสึรุไม่ได้ แต่เธอก็ยังได้ศึกษาเรื่อง ซาโดมาโซคิสม์ และ คอสเพลย์ จากในหนังสือวาบหวิวของพี่ชายของเธอ เธออาศัยอยู่ที่อพารต์เมนต์ นอกจากนั้นเธอยังเป็นคนกินจุอีกต่างหาก
### ตัวละครรอง

ทายูระ มินาโมโต้
**ทายูระ มินาโมโต้** (ญี่ปุ่น: 源 たゆら; โรมาจิ: *Minamoto Tayura*) น้องชายของชิสึรุ และเพื่อนร่วมชั้นของโคตะ เขาเป็นคนเงียบขรึม ในตอนแรกที่เขาได้พบกับโคตะ เขารู้สึกหึงหวงชิสึรุที่มีความสัมพันธ์ต้องห้ามกับโคตะ แต่ชิสึรุก็บอกว่าเขาเป็นแค่น้องชายที่ติดนิสัยซิสค่อนเท่านั้น ตัวเขาเองนั้น ภายนอกดูมีอายุมากกว่าเด็กผู้ชายคนอื่นๆ ในรุ่นเดียวกัน นอกจากนั้นเขาก็ยังเป็นภูติจิ้งจอกเช่นเดียวกันกับพี่สาวของเขาอีกด้วย เขาชอบอากาเนะอยู่ และพยายามที่จะสนิทสนมด้วยให้ได้ แต่เขาก็มักจะทำเย็นชากับเธอเสมอเมื่ออยู่ต่อหน้า และเขาแอบเป็น มาโซคิสม์ นิดๆ อีกด้วย
อากาเนะ อาซาฮินะ
**อากาเนะ อาซาฮินะ** (ญี่ปุ่น: 朝比奈 あかね; โรมาจิ: *Asahina Akane*) สาวแว่นหัวหน้าห้องประจำชั้นเรียนที่โคตะอยู่ เธอเป็นคนเจ้าระเบียบ และยังรู้สึกไม่เห็นด้วยกับความสัมพันธ์และพฤติกรรมของโคตะและชิสึรุ เธอมักจะเข้าข้างโคตะอยู่เสมอ และยังคอยบอกให้โคตะระวังพฤติกรรมของชิสึรุอีกด้วย สำหรับชิสึรุแล้ว เธอคงจะอิจฉารูปร่างของชิสึรุอยู่ไม่น้อยเชียวล่ะ
ริน นานาโอะ ; ไอ นานาโอะ
**ริน นานาโอะ** (ญี่ปุ่น: 七々尾 蓮; โรมาจิ: *Nanao Rin*) และ **ไอ นานาโอะ** (ญี่ปุ่น: 七々尾 藍; โรมาจิ: *Nanao Ai*) ฝาแฝดหญิงปี 1 ที่โรงเรียนเดียวกันกับโคตะ ปรากฏตัวออกมาครั้งแรกในนิยายเล่มที่ 5 แต่เดิมพวกเธอถูกส่งมาเพื่อให้มาจัดการกับชิสึรุ แต่พวกเธอไม่สามารถทำได้เพราะพวกเธอยังเด็กเกินไป พวกเธอใช้โซ่เป็นอาวุธในการต่อสู้ ทั้งสองคนดูเหมือนกันมากจนแทบแยกไม่ออก แต่จุดสังเกตที่พอจะใช้แยกพวกเธอทั้งสองออกได้นั้นคือทรงผมของพวกเธอ
โอมิ คิริยามะ
**โอมิ คิริยามะ** (ญี่ปุ่น: 桐山 臣; โรมาจิ: *Kiriyama Omi*) หนุ่มพูดน้อยต่อยหนัก นักเรียนปี 2 ที่อยู่โรงเรียนเดียวกันกับโคตะ ตัวตนที่แท้จริงของเขานั้นเป็น ภูติลม ที่สามารถควบคุมสายลมได้ ตัวเขาเองนั้นเคยเป็นศัตรูกับสายเลือดมินาโมโต้ ในนิยายเล่มที่ 4 เขาได้เป็นหัวหน้ากลุ่มอันธพาลในโรงเรียน เขาเกลียดที่จะเป็นมิตรกับโคตะ และทุกๆ คน
มิโอะ โอซาคาเบะ (ญี่ปุ่น: 長ヶ部 澪; โรมาจิ: *Osakabe Mio*)
**มิโอะ โอซาคาเบะ** (ญี่ปุ่น: 長ヶ部 澪; โรมาจิ: *Osakabe Mio*) สาวน้อยร่างเล็ก อยู่ปี 2 และเป็นเพื่อนกับโอมิ เพราะด้วยที่เธอตัวเล็กนี่เอง ทำให้เธอถูกข้าใจผิดว่าเป็นเด็กประถมอยู่เสมอ ซ้ำร้ายยังเคยโดนเด็กประถมสารภาพรักมาแล้วอีกด้วย ตัวตนที่แท้จริงของเธอนั้นเป็นลูกครึ่งภูติกบ ที่สามารถรักษาบาดแผลให้กับตนเองและผู้อื่นได้อย่างรวดเร็ว แต่เดิมนั้นเธอไม่มีชื่อ โอมิจึงได้ตั้งชื่อให้เธอโดยเอาชื่อเธอมารวมกับชื่อบ้านเกิดของเธอเอง
ริวเซย์ คุมาดะ
**ริวเซย์ คุมาดะ** (ญี่ปุ่น: 熊田 流星; โรมาจิ: *Kumada Ryūsei*) นักเรียนปี 3 ผู้มีแผลเป็นที่ตาข้างซ้าย เขาเคยเป็นหัวหน้าของกลุ่มอันธพาลในโรงเรียน ก่อนที่จะถูกโอมิชิงตำแหน่งหัวหน้าไป แท้จริงแล้วเขาเป็นภูติหมี ในนิยายเล่มที่ 4 เขาได้จบจากโรงเรียน แต่ต่อมาเขาก็ได้เปลี่ยนชื่อเป็น **ซุยเซย์ คุมาดะ** (ญี่ปุ่น: 熊田 彗星; โรมาจิ: *Kumada Suisei*) และกลับเข้ามาเรียนปี 1 ใหม่อีกครั้ง
อิคุ ซาฮาระ
**อิคุ ซาฮาระ** (ญี่ปุ่น: 砂原 幾; โรมาจิ: *Sahara Iku*) อาจารย์สอนวิชา สังคมศึกษา และอาจารย์ประจำชั้นของโคตะ เธอเป็นคนซุ่มซ่ามและมักจะทำอะไรพลาดบ่อยๆ แท้จริงแล้วเธอถูกสิงโดยโยไค จึงทำให้เธอเป็นคนหลายบุคลิก และคอบเฝ้าดูพวกชิสึรุอยู่ใกล้ๆโดยไม่ให้พวกเธอรู้ตัว และยังคอยสังเกตการณ์พวกวิญญานและภูติในโรงเรียนอีกด้วย
ทาคาโอะ ยัทสึกะ
**ทาคาโอะ ยัทสึกะ** (ญี่ปุ่น: 八束 たかお; โรมาจิ: *Yatsuka Takao*) ครูพละประจำโรงเรียนที่โคตะเรียนอยู่ เขามีหน้าที่คอยสังเกตการณ์พวกวิญญานและภูติในโรงเรียน เขาเป็นคนที่ฉลาดหลักแหลมมาก ถึงแม้ว่าหน้าตาจะดูน่ากลัว และเขามักจะทำงานกับยูคิฮานะเสมอ
ซากุ เอโซโมริ
**ซากุ เอโซโมริ** (ญี่ปุ่น: 犹守 朔; โรมาจิ: *Ezomore Saku*) พี่ชายของโนโซมุ ที่ปรากฏตัวออกมาครั้งแรกในนิยายเล่มที่ 2 เขาเป็นภูติหมาป่าเหมือนกับน้องสาวของเขา งานอดิเรกของเขาคือขี่มอเตอร์ไซค์ไปรอบๆ เมือง
มิโนริ มิทามะ
**มิโนริ มิทามะ** (ญี่ปุ่น: 三珠 美乃里; โรมาจิ: *Mitama Minori*) สาวน้อยที่อ้างว่าตนเองเป็นน้องสาวของโคตะ ที่ปรากฏตัวออกมาในนิยายเล่มที่ 3
นุเอะ
**นุเอะ** (ญี่ปุ่น: 鵺; โรมาจิ: *Nue*) โยไค ที่มักไปไหนมาไหนกับมิโนริอยู่ตลอดเวลา ปรากฏตัวออกมาในนิยายเล่มที่ 3 เช่นเดียวกันกับมิโนริ
ทามาโมะ
**ทามาโมะ** (ญี่ปุ่น: 玉藻; โรมาจิ: *Tamamo*) แม่เลี้ยงของชิสึรุ ที่ปรากฏตัวออกมาในนิยายเล่มที่ 3 เธอเป็นปีศาจจิ้งจอก สีทอง ที่มีพลังมหาศาล เธอเปิดกิจการบ้านพักบ่อน้ำพุร้อนในหุบเขาหิมะ ต่อมาเมื่อกิจการนี้เริ่มตกลง เธอจึงมาเปิดร้านอาหารที่ชายทะเล และเธอก็ชอบที่จะเข้ามาป่วนชิสึรุกับโคตะอยู่เรื่อยๆ อีกด้วย
ยูคิฮานะ
**ยูคิฮานะ** (ญี่ปุ่น: 雪花; โรมาจิ: *Yukihana*) นินจาสาวที่ทำงานให้กับทามาโมะที่บ้านพักบ่อน้ำพุร้อน เธอปรากฏตัวออกมาครั้งแรกในนิยายเล่มที่ 3 เธอเป็นคนที่ซื่อตรงต่อหน้าที่ของเธอมาก ในนิยายเล่มที่ 7 เธอได้กลายมาเป็นครูสอนผู้พิการในโรงเรียนที่โคตะเรียนอยู่ โดยเธอใช้นามแฝงว่า **ฮานะดาอิ ยูคิโนะ** (ญี่ปุ่น: 雪野花代; โรมาจิ: *Yukino Hanadai*) และถ้ามีใครเรียกชื่อจริงของเธอ เธอก็จะบอกไปว่าเรียกผิดคน เธอสามารถควบคุมพายุหิมะ ยังสามารถใช้ดาบเล็กในการต่อสู้ แถมยังแข็งแกร่งสุดๆ อีกด้วย
ท่านเจ้าวัง
**ท่านเจ้าวัง** (ญี่ปุ่น: 御方; โรมาจิ: *Okata*) โยไค อายุมากว่าพันปีที่สิงสู่อยู่ในตัว **ซาฮาระ อิคุ** และมีศักดิ์เป็นผู้นำตระกูลซาฮาระ (คำว่า **โอคาตะ** (ญี่ปุ่น: 御方; โรมาจิ: *Okata*) ไม่ใช่ชื่อ แต่เป็นตำแหน่งของผู้เป็น **ผู้นำตระกูล** มักใช้กับตระกูลที่มีโครงสร้างใหญ่โตอย่างตระกูลผู้ดีโบราณ)

คาโนค่อน ในรูปแบบต่างๆ
----------------------

### ไลท์ โนเวล

แรกเริ่ม **คาโนค่อน** เป็น ไลท์ โนเวล ที่แต่งโดย นิชิโนะ คัทสึมิ และภาพประกอบโดย Koin เดิมทีเรื่องนี้มีชื่อว่า **คาโนโจ วะ คอน โตะ คาวาอิคุ เซกิ โอะ ชิเตะ** (ญี่ปุ่น: 彼女はこん、とかわいく咳をして; โรมาจิ: *Kanojo wa Kon, to Kawaiku Seki o Shite*; ทับศัพท์: lit.เธอกระแอมไออย่างน่ารักว่า บ๊อก (ค่อน)) หลังจากที่ได้ตีพิมพ์ลงในนิตยสาร และได้ถูกส่งเข้าประกวด ก็ได้รับรางวัล **MF บุงโกะ เจ ไลท์ โนเวล รุกกี้ ประจำปี 2005** ที่จัดขึ้นโดย Media Factory โดยได้รับรางวัลในตำแหน่ง "รางวัลชมเชย" และในตำแหน่งอื่นไม่ต่ำกว่าอันดับที่ 3  นิยายเล่มแรกนั้นได้วางจำหน่ายครั้งแรกในวันที่ 31 ตุลาคม 2005 และในวันที่ 30 พฤศจิกายน 2007 นิยายเล่มที่ 8 ก็ได้วางจำหน่ายเป็นครั้งแรกตามออกมาและมีกำหนดวางจำหน่ายเล่มที่9ในเดือนเมษายน พ.ศ. 2551

### มังงะ

มังงะ คาโนค่อน เล่มที่ 1 ฉบับภาษาไทย โดยรักพิมพ์
คาโนค่อน ในฉบับมังงะ นั้นได้รับการตีพิมพ์ลงในนิตยสารการ์ตูนเซเน็น *Monthly Comic Alive* เป็นครั้งแรกในวันที่ 27 มิถุนายน 2006 ในเครือของ Media Factory โดยฉบับมังงะนั้นได้ใช้เนื้อเรื่องจากนิยายเป็นหลัก และได้ ยามากิ ริน มาวาดภาพประกอบ และในฉบับรวมเล่ม เล่มแรกก็ได้วางจำหน่ายครั้งแรกในวันที่ 31 มกราคม 2007 และในวันที่ 30 พฤศจิกายน 2007 มังงะเล่ม 3 ก็ได้ถูกวางจำหน่ายเป็นครั้งแรกตามออกมา 
ซึ่งในไทยสำนักพิมพ์ รักพิมพ์ ได้ลิขสิทธิ์ในการจัดพิมพ์และจำหน่ายในชื่อว่า **คาโนค่อน จิ้งจอกสาวสุดจี๊ด** โดย เล่มที่ 1 วางจำหน่ายครั้งแรกในวันที่ 8 กุมภาพันธ์ 2008 ขณะนี้ (มีนาคม 2011) ได้พิมพ์มังงะฉบับภาษาไทยเล่มที่ 9 ซึ่งเป็นเล่มจบออกมาแล้ว

### ดราม่า ซีดี

คาโนค่อน ในรูปแบบ ดราม่าซีดี ได้วางจำหน่ายครั้งแรกในวันที่ 28 มีนาคม 2007 โดย Media Factory และเพลงธีมดราม่าคือเพลง **โอโตโกะ โนะ โคะ เดโชะ** (ญี่ปุ่น: オトコのコでしょ; โรมาจิ: *Otoko no ko Desho*; ทับศัพท์: lit.ลูกผู้ชายรึเปล่าจ๊ะ) ร้องโดย มารินะ คุโรกิ

### อะนิเมะ

คาโนค่อน ในรูปแบบอะนิเมะ ที่ผลิตโดย ซีเบค นั้น ได้ออกอากาศครั้งแรกที่ประเทศญี่ปุ่นในวันที่ 5 เมษายน 2008 ทางช่อง AT-X เพลงเปิดร้องโดย ยูอิ มิยาซากิ และเพลงปิดโดย ยูอิ ซาคาคิบาระ โดยมีจำนวนตอนทั้งหมด 12 ตอนจบ

เกร็ด
-----

โปสเตอร์แถมฟรี
หนังสือการ์ตูนเรื่อง**คาโนค่อน จิ้งจอกสาวสุดจี๊ด** ในไทยนั้นได้มีการแถมโปสเตอร์สำหรับลูกค้าที่ซื้อในร้านสมาชิกของสำนักพิมพ์ รักพิมพ์ ด้วย

อ้างอิง
-------

1. ↑  "*Kanokon* Romantic Comedy Light Novels Adapted for Anime". Anime News Network. November 18, 2007. สืบค้นเมื่อ 2007-01-02.
2. ↑  "ประกาศผลรางวัล MF บุงโกะ เจ ไลท์ โนเวล รุกกี้ ประจำปี 2005" (ภาษาญี่ปุ่น). Media Factory. คลังข้อมูลเก่าเก็บจากแหล่งเดิมเมื่อ 2007-09-27. สืบค้นเมื่อ 2007-01-02.
3. ↑  "รายชื่อ ไลท์ โนเวล ในเว็บไซต์ *คาโนค่อน* ของ Xebec" (ภาษาญี่ปุ่น). Xebec. คลังข้อมูลเก่าเก็บจากแหล่งเดิมเมื่อ 2008-01-16. สืบค้นเมื่อ 2007-01-02.
4. ↑  "รายชื่อ มังงะ ในเว็บไซต์ *คาโนค่อน* ของ Xebec" (ภาษาญี่ปุ่น). Xebec. คลังข้อมูลเก่าเก็บจากแหล่งเดิมเมื่อ 2008-01-16. สืบค้นเมื่อ 2007-01-02.
5. ↑  "ประกาศลิขสิทธิ์*คาโนค่อน จิ้งจอกสาวสุดจี๊ด*". *รักพิมพ์*. คลังข้อมูลเก่าเก็บจากแหล่งเดิมเมื่อ 2008-02-22. สืบค้นเมื่อ 2008-03-05.

แหล่งข้อมูลอื่น
---------------

* เว็บไซต์ *คาโนค่อน* ของ Seven Seas ในอเมริกา เก็บถาวร 2008-04-20 ที่ เวย์แบ็กแมชชีน สหรัฐ
* เว็บไซต์อย่างเป็นทางการของฉบับอะนิเมะ เก็บถาวร 2015-10-22 ที่ เวย์แบ็กแมชชีน ญี่ปุ่น
* เว็บไซต์ *คาโนค่อน* ของ Xebec เก็บถาวร 2008-03-19 ที่ เวย์แบ็กแมชชีน ญี่ปุ่น
* หน้าประกาศลิขสิทธิ์ ภาษาไทยโดยสำนักพิมพ์ รักพิมพ์ เก็บถาวร 2008-02-22 ที่ เวย์แบ็กแมชชีน ไทย